Suomen oloista
1. Suomalaiseks’ olen syntynyt,
 nyt mä sieltä tulin hyljätyks’
 Tulin ulkomaillen etsimään,
 työtä, että pääsis elämään.

 2. Kyllä Suomi on mun synnyinmaan’,
 mutta sitä takasin en saa,
 venäläiset veivät multa tuon,
 niin mä lähdin ulkolaisten luo.

 3. Kyllä Suomessa on hyvä maa,
 vaan nyt Bobrikoffi vallan saa,
 Suomen sotaväki on jo pois,
 ryssät asuu meidän asunnoiss’.

 4. Johan siit’ on vuotta viisi nyt
 kun senaattiimme tuotiin kysymys,
 jossa herrat hoiperteli vaan
 ja tällä tavoin möivät Suomenmaan.

 5. Silloin Bobrikoffi kerskaillen
 sanoi senaattimme herroillen,
 lyöden kättä rintaans’ oikeaa:
 tässä nyt on laki Suomenmaan.

 6. Jospa Työmies olis tiennynnä
 manifestin, ei ois vienynnä
 Bobrikoffi oikeuttamme pois,
 eikä olot tällä lailla ois.

 7. Matti olis ollut miehiä
 senaatissa silloin seisomaan,
 mutta Matin salpasivat vaan
 ja tällä tavoin herrat söivät maan.

 8. Jospa kaikki köyhät Suomenmaan
 heittäis herrat ryssäin kanssa vaan,
 tuumimahan asiata nyt
 miten ovat kansan pettänyt.

Anonyymi